

VLADA REPUBLIKE HRVATSKE

Zagreb, 30. rujna 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti društvu Hrvatska kontrola zračne plovidbe d.o.o. za dugoročno kreditno zaduženje kod Zagrebačke banke d.d., Zagreb, radi financiranja trajnih obrtnih sredstava |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 82. Zakona o proračunu (Narodne novine, br. 87/08 136/12 i 15/15), a u vezi s člankom 49. Zakona o izvršavanju Državnog proračuna Republike Hrvatske za 2021. godinu (Narodne novine, br. 135/20 i 69/21), Vlada Republike Hrvatske je na sjednici održanoj dana \_\_\_\_\_\_\_\_\_\_\_ 2021. donijela

**ODLUKU**

**o davanju suglasnosti društvu Hrvatska kontrola zračne plovidbe d.o.o.**

**za dugoročno kreditno zaduženje kod Zagrebačke banke d.d., Zagreb,**

 **radi financiranja trajnih obrtnih sredstava**

**I.**

Daje se suglasnost društvu Hrvatska kontrola zračne plovidbe d.o.o. za dugoročno kreditno zaduženje kod Zagrebačke banke d.d., Zagreb, u iznosu od 200.000.000,00 kuna (dvjestomilijuna kuna), uvećano za kamate, naknade i troškove, radi financiranja trajnih obrtnih sredstava.

**II.**

Suglasnost iz točke I. ove Odluke, daje se uz sljedeće uvjete:

|  |  |
| --- | --- |
| * davatelj kredita:
* korisnik kredita:
 | Zagrebačka banka d.d., ZagrebHrvatska kontrola zračne plovidbe d.o.o. |
| * namjena:
 | financiranje trajnih obrtnih sredstava |
| * način i rok korištenja:
* način i rok vraćanja:
 | sukcesivno, najkasnije do 30. lipnja 2022.sukcesivno, u jednakim kvartalnim ratama, u roku od 5 godina od isteka razdoblja počeka, a najkasnije do 31. prosinca 2027. |
| * razdoblje počeka:
* redovna

 kamatna stopa: | 6 mjeseci od isteka roka korištenja kredita1,40% godišnje, fiksna  |
| * naknada za

 obradu kredita: * naknada za prijevremenu

otplatu kredita: * instrumenti

 osiguranja:  | 0,10% od ugovorenog iznosa kredita, jednokratno1,00% od iznosa prijevremeno otplaćenog iznosa kredita1 (jedna) zadužnica korisnika kredita na iznos odobrenog kredita, uvećano za ugovorene kamate, naknade i ostale troškove, solemniziranu od strane javnog bilježnika |

**III.**

Obvezuje se društvo Hrvatska kontrola zračne plovidbe d.o.o. da otplati kredit iz točke I. ove Odluke do njegove konačne otplate i u slučaju promjene vlasničkih odnosa korisnika kredita.

**IV.**

Ova Odluka stupa na snagu danom donošenja.

KLASA:

URBROJ:

**PREDSJEDNIK**

mr. sc. Andrej Plenković

**OBRAZLOŽENJE**

Člankom 49. Zakona o izvršavanju državnog proračuna Republike Hrvatske za 2021. godinu propisano je da pravna osoba u većinskom vlasništvu ili suvlasništvu Republike Hrvatske sklapa ugovore o kreditu, ugovore o zajmu u kojima je zajmoprimac ili daje jamstva na osnovi odluke o suglasnosti Vlade ako vrijednost posla ili jamstvo prelazi iznos od 7.500.000,00 kuna.

Budući da društvo Hrvatska kontrola zračne plovidbe d.o.o., kao pravna osoba u većinskom vlasništvu Republike Hrvatske, planira dugoročno kreditno zaduženje kod Zagrebačke banke d.d., u iznosu koji prelazi iznos iz članka 49. Zakona, odnosno u iznosu od 200.000.000,00 kuna, za realizaciju planiranog dugoročnog kreditnog zaduženja potrebna je odluka o suglasnosti Vlade Republike Hrvatske za isto kreditno zaduženje.

Nadzorni odbor Društva je na sjednici održanoj 14. srpnja 2021. donio Odluku (Klasa: 101/21-01/27; Ur.br.: 1/1-21-02) o davanju suglasnosti Upravi Društva za zaduženje kod Zagrebačke banke d.d., sklapanjem ugovora o dugoročnom kunskom kreditu za financiranje trajnih obrtnih sredstava u iznosu do 200.000.000,00 kuna.

**Donošenje ove Odluke neće imati utjecaj na rashode i izdatke Državnog proračuna Republike Hrvatske**, budući da odobrenje ovoga kreditnog zaduženja kao i sama isplata kredita nije uvjetovana davanjem jamstva Republike Hrvatske.

Nacrtom Ugovora o dugoročnom kunskom kreditu s Zagrebačkom bankom d.d., određeni su instrumenti osiguranja povrata kredita tj. određeno je da u svrhu naplate dospjelih tražbina, korisnik kredita se obvezuje prije korištenja kredita dostaviti Zagrebačkoj banci d.d. (Kreditoru): 1 (jednu) zadužnicu korisnika kredita na iznos kredita, uvećano za ugovorene kamate, naknade i ostale troškove, solemniziranu od strane javnog bilježnika.

Slijedom navedenog, Ministarstvo mora, prometa i infrastrukture pripremilo je Prijedlog Odluke o davanju suglasnosti društvu Hrvatska kontrola zračne plovidbe d.o.o. za dugoročno kreditno zaduženje kod Zagrebačke banke d.d., radi financiranja trajnih obrtnih sredstava, a kako bi se osigurala trajna obrtna sredstva potrebna za opstojnost i funkcioniranje Društva, s obzirom da Društvo spada u skupinu poslovnih subjekata čije je poslovanje i ostvarivanje prihoda iznimno pogođeno pojavom pandemije COVID-19 bolesti.